L 102/80
DA
Den Europæiske Unions Tidende
17.4.2023
8.
Regnskaber over varer, der indføres i Nordirland, bør enten integreres i regnskabssystemet, eller bør, hvis de føres separat, give mulighed for at foretage krydskontrol af data vedrørende køb, salg, lagerkontrol og varebevægelser.
9.
Den autoriserede erhvervsdrivende giver efter anmodning den kompetente myndighed elektronisk og/eller fysisk adgang til de regnskaber, der er omhandlet i punkt 8, i et passende format.
10.
Den autoriserede erhvervsdrivende er forpligtet til at underrette Det Forenede Kongeriges kompetente myndigheder, hvis det konstateres, at der er problemer med at efterleve reglerne, samt enhver omstændighed, der opstår efter afgørelsen om at tildele status som autoriseret erhvervsdrivende, og som kan påvirke opretholdelsen eller indholdet heraf.
Der bør være fastlagt interne instrukser for at sikre, at det pågældende personale er bekendt med, hvordan den kompetente myndighed underrettes om sådanne problemer med efterlevelse af reglerne.
11.
Når autoriserede erhvervsdrivende håndterer varer, der er omfattet af forbud eller restriktioner, bør der være fastlagt passende procedurer for håndtering af disse varer i overensstemmelse med den relevante lovgivning.
12.
En autoriseret erhvervsdrivende skal have dokumentation vedrørende sine kunder for at sikre, at der kan foretages nøjagtige vurderinger af varer, der transporteres inden for rammerne af denne ordning.
Der skal træffes foranstaltninger til at sikre, at varer, der transporteres inden for rammerne af denne ordning, kun kan sælges eller anvendes, hvis det er i overensstemmelse med denne afgørelse truffet af Det Blandede Udvalg.
Den autoriserede erhvervsdrivende vil være forpligtet til løbende at have tilstrækkelig indsigt i nye og eksisterende kunders forretnings­ aktiviteter for at sikre overholdelse af de kriterier, der er fastsat for en betroet erhvervsdrivende i denne afgørelse truffet af Det Blandede Udvalg.
Følgende er eksempler på scenarier, hvor en autoriseret erhvervsdrivende, som ikke er ansvarlig for varernes endelige bestemmelsessted, kan transportere varer inden for rammerne af ordningen: a) en skriftlig og underskrevet erklæring fra kunden, hvoraf det fremgår, at varerne forbliver i Nordirland b) dokumentation for, at kunden kun foretager detailsalg med henblik på endelig anvendelse eller endeligt forbrug i Det Forenede Kongerige fra et fysisk salgssted i Nordirland c) dokumentation for, at kunden kun sælger varer med henblik på slutforbrugeres endelige anvendelse heraf i Det Forenede Kongerige, og som leveres i Det Forenede Kongerige d) handelskontrakter og købsordrer, hvoraf det fremgår, at varerne er bestemt til endelig anvendelse i Det Forenede Kongerige e) dokumentation for, at salget vedrører en vare, der skal installeres permanent i Det Forenede Kongerige.
Artikel 11, stk.
1, litra d)
13.
Det kriterium, der er fastsat i denne afgørelses artikel 11, stk.
1, litra d), anses for at være opfyldt, når den kompetente myndighed kontrollerer, at ansøgeren navnlig opfylder følgende: a) ansøgeren er ikke under konkursbehandling b) ansøgeren har de seneste tre år forud for indgivelsen af ansøgningen opfyldt sine økonomiske forpligtelser med hensyn til betaling af told og alle andre afgifter eller skatter opkrævet ved eller i forbindelse med import eller eksport af varer c) ansøgeren godtgør på grundlag af de regnskaber og oplysninger, der er tilgængelige for de seneste tre år forud for indgivelsen af ansøgningen, at denne har tilstrækkelig økonomisk formåen til at opfylde sine forpligtelser og efterkomme sine tilsagn under hensyntagen til forretningsaktivitetens type og omfang.
14.
Hvis ansøgeren har været etableret i mindre end tre år, kontrolleres dennes økonomiske solvens på grundlag af regnskaber og andre foreliggende oplysninger.